นายกรัฐมนตรี ยืนยันสถานการณ์ความวุ่นวายที่เกิดขึ้นอยู่ภายใต้การควบคุมแล้ว
นายกรัฐมนตรี ยืนยันสถานการณ์ความวุ่นวายที่เกิดขึ้นอยู่ภายใต้การควบคุมแล้ว แต่กำชับหน่วยงานที่เกี่ยวข้องอย่าประสาท ต้องเฝ้าระวังอย่างเข้มงวด        นายไมก์ ปอมเปโอ (H.E. Mr. Mike Pompeo) รัฐมนตรีว่าการกระทรวงการต่างประเทศสหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ณ ห้องสีงาช้าง ตึกไทยคู่ฟ้า ทำเนียบรัฐบาล โดยระหว่างการหารือ เพื่อกระชับความสัมพันธ์อันดีระหว่างไทยและสหรัฐอเมริกาในหลายๆด้าน นายกรัฐมนตรี ได้แจ้งให้ นายไมก์ ปอมเปโอ และคณะทราบถึงเหตุระเบิดที่เกิดขึ้นในพื้นที่กรุงเทพมหานคร ว่า ขณะนี้เหตุการณ์ความวุ่นวายอยู่ภายใต้การควบคุมแล้ว และได้กำชับหน่วยงานที่เกี่ยวข้องทั้งหมดว่าไม่ให้ประมาท ยังคงเฝ้าระวังเพื่อรักษาความปลอดภัยให้กับประชาชน        ทั้งนี้ นายกรัฐมนตรี ได้ขอความร่วมมือผู้ขับรถแท็กซี่ รถโดยสาร รถรับส่ง รถรับจ้างต่างๆ ช่วยสอดส่องเฝ้าระวัง ถ่ายรูป คลิป เหตุหรือผู้ต้องสงสัย ถือเป็นการช่วยดูแลประเทศไทย พร้อมยืนยันว่า ยังไม่มีการประกาศพื้นที่ หรือเขตควบคุมพิเศษใดๆ ขณะนี้